b'\n_START_ARTICLE_\nHiri-motu\n_START_SECTION_\nHistoria\n_START_PARAGRAPH_\nHiri-motu on my\xc3\xb6s tunnettu nimell\xc3\xa4 "poliisi-motu". Nimityksen taustalla on se, ett\xc3\xa4 1800-luvun p\xc3\xa4\xc3\xa4ttyess\xc3\xa4 Port Moresbyn poliisikokelaat k\xc3\xa4yttiv\xc3\xa4t kielt\xc3\xa4 kesken\xc3\xa4\xc3\xa4n. Poliiseja rekrytoitiin Papua-Uuden-Guinean lis\xc3\xa4ksi my\xc3\xb6s mm. Salomonsaarilta . _NEWLINE_Kielen luokittelusta ei ole yksimielisyytt\xc3\xa4. Yht\xc3\xa4\xc3\xa4lt\xc3\xa4 sit\xc3\xa4 pidet\xc3\xa4\xc3\xa4n pidgin- ja/tai kreolikielen\xc3\xa4, toisaalta vain motun kielen helpotettuna muotona, jonka perusteella hiri-motu kuuluisi austronesialaisiin kieliin. Ethnologuen mukaan se on motun kieleen pohjautuva pidgin, joskin kielten fonologia ja kielioppi poikkeavat toisistaan siin\xc3\xa4 m\xc3\xa4\xc3\xa4rin, ett\xc3\xa4 ne eiv\xc3\xa4t ole kesken\xc3\xa4\xc3\xa4n ymm\xc3\xa4rrett\xc3\xa4vi\xc3\xa4 . Lis\xc3\xa4ksi kieless\xc3\xa4 on vaikutteita englannista, tok-pisinist\xc3\xa4 ja polynesialaisista kielist\xc3\xa4.   _NEWLINE_Raamattu on k\xc3\xa4\xc3\xa4nnetty hiri-motuksi 1994.'